ai4bharat/Pralekha huggingface dataset:
وزارتِ تعلیم
ایچ آر ڈی کے مرکز وزیر نے تعلیمی سیشن 2020-21 کے لئے کلاس نو سے بارہ کے سی بی ایس ای نصاب میں نظر ثانی کا اعلان کیا
سیکھنے کے حصول کی اہمیت کو مدنظر رکھتے ہوئے اور بنیادی تصورات کو برقرار رکھتے ہوئے اس نصاب کو 30 فیصد تک معقول بنانے کا فیصلہ کیا گیا ہے: ایچ آر ڈی وزیر
فروغ انسانی وسائل کے مرکزی وزیر شری رمیش پوکھریال 'نشنک' نے کہا ہے کہ ملک اور دنیا بھر میں رونما ہونے والے غیر معمولی صورتحال کو دیکھتے ہوئے سی بی ایس ای کو نصاب میں نظر ثانی کرنے اور نویں سے بارہویں کلاس کے طلباء کے لئے کورس کا بوجھ کم کرنے کا مشورہ دیا گیا تھا۔ اسی کے مطابق ، سی بی ایس ای نے تعلیمی سیشن 2020-21 کے لئے گیارہویں اور بارہویں کلاسوں کے لئے نصاب میں نظر ثانی کی ہے۔
انہوں نے یہ بھی بتایا کہ کچھ ہفتوں قبل انہوں نے ہیش ٹیگ سلیبس فور اسٹوڈینٹس2020 کا استعمال کرکے سوشل میڈیا پر نصاب کو کم کرنے کے بارے میں تمام ماہرین تعلیم سے مشورے طلب کیے تھے۔ شری نشنک نے بتایا کہ ہمیں 1.5 ہزار سے زیادہ تجاویز موصول ہوئی ہیں اور اس زبردست ریسپانس کے لئے انہوں نے سب کا شکریہ ادا کیا۔
مرکزی وزیر نے کہا کہ نصاب کمیٹی اور بورڈ کی گورننگ باڈی کی منظوری سے متعلقہ کورس کمیٹیوں کے ذریعہ نصاب میں ہونے والی تبدیلیوں کو حتمی شکل دی گئی ہے۔
ملک اور دنیا کے مختلف حصوں میں پائی جانے والی غیر معمولی صورتحال کی وجہ سے نصاب میں کی گئی نظر ثانی ایک اقدام ہے۔ سیکھنے کی سطح کے حصول کی اہمیت کو مدنظر رکھتے ہوئے اور نصاب کے بنیادی تصورات کو برقرار رکھتے اسے 30٪ تک معقول بنایا گیا ہے۔
بورڈ کے ذریعہ اسکولوں کے سربراہوں اور اساتذہ کو مشورہ دیا گیا ہے کہ اس بات کو یقینی بنائیں کہ جن موضوعات کو کم کیا گیا ہے ، انہیں بھی مختلف موضوعات کو جوڑنے جتنی ضروری حد تک طلبہ کو سمجھایا جائے۔ تاہم، جو نصاب کم کیا گیا ہے وہ داخلی تشخیص اور سال کے آخر میں بورڈ امتحانات کے موضوعات کا حصہ نہیں ہوگا۔ متعدد حکمت عملیوں کا استعمال کر کے نصاب کو مینیج کرنے پراین سی ای آر ٹی سے ملے مشورے اور متبادل تعلیمی کیلنڈر بھی ملحقہ اسکولوں میں درس و تدریس کا حصہ ہوں گے۔
ابتدائی کلاسوں کے لئے اسکولوں کو این سی ای آر ٹی کے متعین کردہ متبادل تعلیمی کیلنڈر اور سیکھنے کے نتائج پر عمل کرنا ہو گا۔ نظرثانی شدہ نصاب سی بی ایس ای کی اکیڈمک ویب سائٹwww.cbseacademic.nic.inپر دستیاب ہے۔
ارضیاتی سائنس کی وزارت
مرکزی وزیر ڈاکٹر جتیندر سنگھ کا کہنا ہے کہ سمندریان پروجیکٹ، ستمبر 2021 میں گہرے سمندر مشن کے تحت ، 119 کروڑ روپئے کے بجٹ کے ساتھ شروع کیا گیا تھا
سائنس اور ٹیکنالوجی کے مرکزی وزی رمملکت ، ارضی سائنسز کے وزیر مملکت ؛ پی ایم او، پرسنل، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے آج راجیہ سبھا کو بتایا کہ سمندریان پروجیکٹ کو ستمبر 2021 میں گہرے سمندر مشن کے تحت ، 119 کروڑ روپئے کے بجٹ کے ساتھ شروع کیا گیا تھا۔ سمندریان پروجیکٹ کے آغاز سے لے کر اب تک ، اس کے لیے بجٹ میں مختص رقم کی تفصیل اور اس پر خرچ کی گئی رقم 119 کروڑ روپئے ہے۔
پروجیکٹ کے آغاز کے بعد سے ، سمندر کی گہرائی میں کی جانے والی تحقیق کے اعداد وشمار سے متعلق وزیر موصوف نے بتایا کہ دسمبر 2022 کے دوران، وسطی بحیرہ ہند کے طاس میں پولی میٹالک میگنیز نوڈول کے لیے گہرے سمندر کی تلاش کا ابتدائی ٹرائل 5270 میٹر کی گہرائی میں خود مختار زیر آب گاڑی  کے ذریعے کیا گیا تھا تاکہ حیاتیاتی فزیکل ، سمندری اور سمندری تہہ کی خصوصیات حاصل کی جاسکیں۔
ڈاکٹر جتیندر نے کہا کہ ایم او ای ایس / این سی پی او آر نے بحیرہ ہند میں وسطی سمندری پہاڑیوں کے گہرے سمندری خطوں میں جامع سمندری، حیاتیاتی فزیکل، ارضیاتی اور حیاتیاتی اعداد وشمار اکٹھے کئے ہیں تاکہ کثیر دھاتی ہائیڈرو تھرمل سلفائیڈ کی موجودگی کے ممکنہ مقامات کی تلاش کی جاسکے۔ جمع کئے گئے اعداد وشمار کی تفویض سے بحیرہ ہند کی سمندری تہہ میں ممکنہ ہائیڈرو تھرمل وینٹنگ اور معدنیات کے متعدد مقامات کا انکشاف ہوا۔ مزید برآں، کئی نئی حیاتیاتی انواع واقسام کی بھی نقشہ سازی اور شناخت کی گئی ہے۔
بھارتی چناؤ کمیشن
عام انتخابات 2019 کے مرحلہ-7 میں بہار کے 8 پارلیمانی انتخابی حلقوں میں ووٹ ڈالے جائیں گے
لوک سبھا کی 8 نشستوں کے لئے ایک کروڑ 52 لاکھ 52 ہزار سے زائد رائے دہندگان اپنے حق رائے دہی کا استعمال کریں گے
انتخابی میدان میں 157 امیدوار اپنی قسمت آزمارہے ہیں، ان میں 20 خاتون امیدوار بھی شا مل ہیں
بلاکسی رکاوٹ کے ووٹ ڈالنے کے لئے 15811 پولنگ اسٹیشن قائم کئے گئے ہیں
نئی دہلی،17؍مئی،عام انتخابات کے ساتویں مرحلے میں بہار کے 8 پارلیمانی انتخابی حلقوں  نالندہ ، پٹنہ صاحب ، پاٹلی پترا، آرا، بکسر ، سہسرام ، کاراکٹ اور جہان آباد میں 19 مئی کو ووٹ ڈالے جائیں گے۔
لوک سبھا کی ان 8 نشستوں کے لئے 20 خاتون امیدواروں سمیت 157 امیدوار انتخابی میدان میں ہیں۔ نالندہ ، پٹنہ صاحب ، پاٹلی پترا ، ٓرا ، بکسر ، کاراکٹ اور جہان آباد کی نشستیں عام پارلیمانی نشستیں ہیں، جبکہ سہسرام پارلیمانی حلقہ درج فہرست ذاتوں کے لئے مخصوص ہے۔
چیف الیکشن آفیسر  بہار ، کے ذریعے جاری کردہ اعداد وشمار کے مطابق ان 8 پارلیمانی حلقوں میں رائے دہندگان کی کُل تعداد 15252608 ہے ۔ ان میں مرد رائے دہندگان کی تعداد 8095447 ، خواتین رائے دہندگان کی تعداد 7156660 اور تیسری صنف کے رائے دہندگان کی تعداد 501 ہے۔ بہار میں اس مرحلے کے انتخابات کے لئے 15811 پولنگ اسٹیشن قائم کئے گئے ہیں۔
عام انتخابات کے ساتویں مرحلے میں بہار کے 8 پارلیمانی حلقوں میں انتخابات میں قسمت آزمانے والے امیدواروں اور پولنگ اسٹیشنوں کی تعداد:
|
|
نمبر شمار
|
|
پارلیمانی انتخابی حلقے
|
|
امیدواروں کی تعداد
|
|
پولنگ اسٹیشنوں کی تعداد
|
|
مرد
|
|
خواتین
|
|
میزان
|
|
1.
|
|
نالندہ
|
|
32
|
|
3
|
|
35
|
|
2,248
|
|
2.
|
|
پٹنہ صاحب
|
|
15
|
|
3
|
|
18
|
|
2,007
|
|
3.
|
|
پاٹلی پترا
|
|
21
|
|
4
|
|
25
|
|
2,050
|
|
4.
|
|
آرا
|
|
11
|
|
0
|
|
11
|
|
2,162
|
|
5.
|
|
بکسر
|
|
15
|
|
0
|
|
15
|
|
1,856
|
|
6.
|
|
سہسرام 
|
|
10
|
|
3
|
|
13
|
|
1,927
|
|
7.
|
|
کارا کٹ
|
|
22
|
|
5
|
|
27
|
|
1,869
|
|
8.
|
|
جہان آباد
|
|
11
|
|
2
|
|
13
|
|
1,692
|
|
میزان
|
|
137
|
|
20
|
|
157
|
|
15,811
U-2143
(Visitor Counter : 41
خوراک کی ڈبہ بندی کی صنعتوں کی وزارت
ایف پی آئی ایس میں روزگار
اعداد و شمار اور پروگراموں کے نفاذ کی وزارت صنعتوں کے سالانہ سروے  کے ذریعے رجسٹرڈ مینوفیکچرنگ سیکٹر بشمول فوڈ پروسیسنگ سیکٹر کے روزگار سمیت مختلف پہلوؤں پر ڈیٹا جاری کرتی ہے۔ صنعتوں کے تازہ ترین سالانہ سروے 2019-20 کے مطابق فوڈ پروسیسنگ سیکٹر نے رجسٹرڈ مینوفیکچرنگ سیکٹر میں مصروف کل افراد کا 12.22 فیصد حصہ ڈالا۔ صنعتوں کے سالانہ سروے کے مطابق گزشتہ پانچ سالوں میں فوڈ پروسیسنگ کے شعبے میں روزگار کی تفصیلات درج ذیل ہیں:
|
|
سال
|
|
روزگار 
|
|
2015-16
|
|
17.65
|
|
2016-17
|
|
18.53
|
|
2017-18
|
|
19.33
|
|
2018-19
|
|
20.05
|
|
2019-20
|
|
20.32
ماخذ: صنعتوں کا سالانہ سروے 2016-2015، 2017-2016،2018-2017،2019-2018 اور 2020-2019
 نافذ کر رہی ہے۔ پیداوار سے منسلک ترغیب  اسکیم خوراک کی ڈبہ بندی کے شعبے میں سرمایہ کاری کی ترغیب دینے اور روزگار کے مواقع پیدا کرنے کے ذریعے عالمی فوڈ چیمپئن بنانے کے لیے شروع کیا گیا ہے۔ پردھان منتری فارملائزیشن آف مائیکرو انٹرپرائزز  اسکیم بھی 2021-2020 سے لاگو کی جا رہی ہے جس کا مقصد 2 لاکھ مائیکرو غیر رسمی اکائیوں کو جدید تر بنانا/ باضابطہ بنانا ہے۔ حکومت نے خودکار راستے کے تحت 100 فیصد غیر ملکی براہ راست سرمایہ کاری  کی بھی اجازت دی ہے۔
اپریل 2014 سے مارچ 2022 تک خوراک کی ڈبہ بندی کے شعبے میں موصول ہونے والی براہِ راست غیر ملکی سرمایہ کاری کل 5.29 بلین امریکی ڈالر تھی۔ اس کے علاوہ پی ایم کے ایس وائی کی مختلف جزوی اسکیموں کے تحت 679 مکمل شدہ پروجیکٹوں نے 30 نومبر 2022 تک 9511.9 روپے کی سرمایہ کاری کا فائدہ اٹھایا ہے۔
یہ معلومات خوراک کی ڈبہ بندی کی صنعتوں کے وزیر مملکت جناب پرہلاد سنگھ پٹیل نے آج لوک سبھا میں ایک سوال کے تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 61
وزارت دفاع
ہندوستانی بحریہ کے جہاز شیوالک اور کامورتا نے جنوبی کوریا کا سفر مکمل کیا
ہندوستانی بحریہ کے جہاز شیوالک اور کامورتا نے 21 سے 23 نومبر، 2022 تک بوسان میں اپنے قیام کے دوران آر او کے بحریہ کے ساتھ کئی سرگرمیوں میں حصہ لیا، جن میں سرکاری اور سماجی بات چیت، کراس ڈیک دورے اور کھیل کے پروگرام شامل تھے۔ ہندوستانی بحریہ کے دونوں جہازوں کے کمانڈنگ آفیسر نے رپبلک آف کوریا فلیٹ کے کمانڈر وائس ایڈمرل کانگ ڈونگ ہن سے بھی ملاقات کی، جنہوں نے ہندوستانی بحریہ کے جنگی جہازوں کا استقبال کیا اور ہندوستانی بحریہ اور آر او کے بحریہ کے درمیان بحری تعاون کو مزید مضبوط کرنے کے طریقوں پر گفتگو کی۔ وائس ایڈمرل کانگ نے آئی این ایس شیوالک کا دورہ کیا اور آر او کے میں ہندوستان کے سفیر جناب امت کمار کے ساتھ بات چیت کی۔
بوسان سے روانگی پر شیوالک اور کامورتا نے آر او کے بحریہ کے جہاز نو جوک بونگ کے ساتھ ایک سمندری مشترکہ مشق کی۔ اس مشق نے دونوں بحریہ کے درمیان دوستانہ تعلقات اور بڑھتی ہوئی بین سرگرمی کو نمایاں کیا۔
وزارتِ تعلیم
اساتذہ کے لیے تربیتی پروگرامس
تعلیم کی وزیر مملکت محترمہ انّ پورنا دیوی نے آج راجیہ سبھا میں ایک تحریری جواب میں بتایا کہ تعلیم کی وزارت کے اسکولی تعلیم اور خواندگی کے محکمے نے 21 اگست، 2019 کو ایک مربوط ٹیچر تربیتی پروگرام کے لئے نیشنل انیشیٹو فار اسکول ہیڈز اور ٹیچرز کی ہولیسٹک ایڈوانسمنٹ  قومی مشن کا آغاز کیا تاکہ ابتدائی سطح پر سیکھنے کے نتائج کو بہتر بنا یا جاسکے ۔
اس مربوط ٹیچر تربیتی پروگرام کا مقصد تقریباً 42 لاکھ پرائمری اساتذہ اور اسکولوں کے سربراہان، ایس سی ای آر ٹیز اور ڈی آئی ای ٹیز کے فیکلٹی ممبران اور بلاک ریسورس کوآرڈینیٹرز اور کلسٹر ریسورس کوآرڈینیٹرز کی صلاحیتوں کو بڑھانا ہے۔ کووڈ وبا کے پیش نظر ، 6 اکتوبر 2020 کو ’نشٹھا-آن لائن‘ کا آغاز کیا گیا تھا اور ابتدائی سطح پر نشتھا کی بقیہ تربیت دکشا پلیٹ فارم پر اعلیٰ معیار کے پیشہ ورانہ طور پر تیار کردہ ای -مواد کا استعمال کرتے ہوئے این سی ای آر ٹی کے ذریعے آن لائن کی گئی تھی۔
2021-22 میں، پری پرائمری، پرائمری اور سیکنڈری سطح کے اساتذہ کے لیے اساتذہ کے معیار میں بہتری اور طلباء کے سیکھنے کے نتائج پر توجہ مرکوز کرتے ہوئے نشٹھا کو بنیادی ،خواندگی اور اعداد و شمار اور ثانوی سطح تک بڑھا دیا گیا ہے۔
سیکنڈری/سینئر سیکنڈری سطح کے اساتذہ کے لیے 29 جولائی 2021 کو نشٹھا دوئم  کا آغاز دکشا پر آن لائن شروع کیا گیا تھا۔ تربیتی پروگرام کا مقصد تمام ریاستوں اور مرکز کے زیر انتظام علاقوں میں ثانوی سطح پر تقریباً 10 لاکھ اساتذہ اور اسکول کے سربراہوں کو شامل کرنا ہے۔ این سی ای آر ٹی نے ایک پیکج تیار کیا ہے ،جس میں 13 آن لائن کورسز ہیں اور جن میں 12 جنرک ماڈیولز اور 56 موضوع کے مخصوص ماڈیولز بھی شامل ہیں۔
نشٹھا سوئم فاؤنڈیشنل لٹریسی اینڈ نمریسی  دکشا پلیٹ فارم پر 7 ستمبر 2021 کو تمام ریاستتوں اور مرکز کے زیر انتظام علاقوں میں پری پرائمری سے پانچویں کلاس کے اساتذہ اور اسکول کے سربراہوں کے لیے آن لائن موڈ میں شروع کیا گیا تھا۔ نشٹھا سوئم میں تقریبا 25 لاکھ اساتذہ اور اسکولوں کے سربراہان کا احاطہ کیا گیا ہے اور اس مقصد کے لیے این سی ای آر ٹی کی طرف سے این آئی پی یو این بھارت مشن کے مقاصد کے مطابق 12 آن لائن ماڈیولز پر مشتمل ایک خصوصی پیکیج وضع کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ش ر۔ ق ر۔

U- 8654
(Visitor Counter : 130
وزارت اطلاعات ونشریات
مرکزی وزیر مملکت ڈاکٹر ایل موروگن نے نو منتخب صدر محترمہ دروپدی مرمو سے ملاقات کی
اطلاعات و نشریات کے مرکزی وزیر مملکت ڈاکٹر ایل موروگن نے آج صدر جمہوریہ ہند کے انتخاب میں جیت حاصل کرنے کے بعد محترمہ دروپدی مرمو سے ملاقات کی۔ اپنے ایک ٹوئٹ میں ڈاکٹر موروگن نے کہا کہ محترمہ مرمو ایک تاریخی لیڈر تھیں، جنہوں نے اپنی زندگی کے مشکل حالات پر قابو پایا اور سماجی کام میں بے انتہا تعاون دیا ہے۔ ڈاکٹر موروگن نے محترمہ دروپدی مرمو کو انتخاب جیتنے پر مبارکباد پیش کی۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 97.79کروڑ ویکسین خوراک دی جاچکی ہیں۔
پچھلے چوبیس گھنٹوں کے دوران 13,596نئے مریض سامنے آئے ہیں۔230 دنوں میں کم ترین تعداد
شفایابیوں کی شرح سردست 98.12 فیصد ہے - جو مارچ 2020 سے اب تک کی سب سے زیادہ ہے۔
گزشتہ 24 گھنٹوں کے دوران 19,582 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,34,39,331ہوگئی ہے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.56 فیصد ہے - جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 1,89,694 ہے، جو گزشتہ221 دنوں میں سب سے کم ہے۔
متاثر پائے جانے والے مریضوں کی ہفتے وار شرح فیصد ہے، جو گزشتہ 115 دنوں میں 3 فیصد سے بھی کم ہے۔
متاثرہ معاملات کی یومیہ شرح  فیصد درج ہورہی ہے ، جو۔ پچھلے 49 دنوں میں 3 فیصد سے بھی کم ہے۔
اب تک کل 59.19کروڑ ٹیسٹ کئے جاچکے ہیں۔
وزیراعظم کا دفتر
وزیر اعظم پردھان منتری سوا ندھی اسکیم کے اتر پردیش کے فیض کنندگان کے ساتھ 27 اکتوبر کو بات چیت کریں گے
نئی لّی ، 25 اکتوبر / وزیر اعظم پردھان منتری سوا ندھی اسکیم کے اتر پردیش کے فیض کنندگان کے ساتھ 27 اکتوبر صبح 10.30 بجے ویڈیو کانفرنسنگ کے ذریعے بات چیت کریں گے ۔ اس موقع پر اتر پردیش کے وزیر اعلیٰ بھی موجود ہوں گے ۔
پی ایم اسٹریٹ وینڈرس آتم نربھر ندھی  اسکیم کووڈ – 19 سے متاثرہ غریب ریڑھی پٹری والوں کو ، اُن کی روزی کی سرگرمیاں بحال کرنے میں مدد کے لئے یکم جون ، 2020 ء کو شروع کی گئی تھی ۔ اب تک اِس اسکیم کے تحت 24 لاکھ سے زیادہ درخواستیں موصول ہو چکی ہیں ، جن میں سے 12 لاکھ سے زیادہ کو منظوری دے دی گئی ہے اور تقریباً 5.35 لاکھ قرض جاری کر دیئے گئے ہیں ۔ ریاست اتر پردیش میں 6 لاکھ سے زیادہ درخواستیں دی گئی ہیں ، جن میں 3.27 لاکھ کو منظوری دے دی گئی ہے اور 1.87 لاکھ کو قرضے جاری کر دیئے گئے ہیں ۔
اس گفتگو میں پوری ریاست اتر پردیش کے اسکیم سے فیض حاصل کرنے والے شامل ہوں گے ۔ اسے براہ است ڈی ڈی نیوز پر نشر کیا جائے گا ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 6687
(
زراعت اور کاشتکاروں کی فلاح و بہبود کی وزارت
فصلوں کے نقصان کو کم کرنے کے اقدامات
نئی دہلی، 13 فروری 2021، زراعت اور کسانوں کی بہبود کے مرکزی وزیر جناب نریندر سنگھ تومر نے راجیہ سبھا میں ایک تحریری جواب میں بتایا کہ حکومت نے جیسے اور جب ضرورت ہوئی قدرتی آفات کیڑوں کے حملے، سرد لہر / کہرے، بیماریوں وغیرہ کی وجہ سے فصلوں کو ہونے والے نقصان کا مخصوص ریاستوں/ مقامات پر بڑے پیمانے پر جائزہ لیا ہے۔
حکومت نے مدھیہ پردیش میں کیڑے کے حملے اور راجستھان میں خشک سالی  کے نتیجے میں ہونے والے فصل کے نقصان کا جائزہ لینے کے لئے 21۔2020 میں بین وزارتی مرکزی ٹیمیں تشکیل کی ہیں۔
گزشتہ تین برسوں کے دوران ہونے والے نقصانات کی تفصیل درج ذیل ہے۔
- سال 21۔2020 میں ٹڈی کے حملے کی وجہ سے ہریانہ، مدھیہ پردیش، مہاراشٹر، اترپردیش اور اتراکھنڈ میں بالترتیب 6520 ہیکٹیئر ، 4400 سے ہیکیٹئر، 806 ہیکٹیئر، 488 ہیکٹیئر اور 267 ہیکٹیئر کی فصل کے نقصان کی اطلاع ملی ہے۔
- سال 20۔2019 کے دوران ٹڈی کے حملے سے راجستھان کے 8 اضلاع میں 179584 ہیکٹیئر فصل کو نقصان ہوا جبکہ گجرات کے دو اضلاع میں 19313 ہیکٹیئر کی فصل کا نقصان ہوا۔ راجستھان میں ٹڈی کے حملے سے بیکانیر، ہنومان گڑھ اور شری گنگا نگر میں بالترتیب 2235140 اور 1027 ہیکٹیئر علاقے میں فصل کو نقصان پہنچا۔
فصلوں کو ہونے والے نقصان سے نمٹنے اور اس کی شدت کو کم کرنے کے لئے حکومت نے چند اہم اسکیمیں نافذ کی ہیں، جن میں قدرتی آفات سے ہونے والے فصل کے نقصان سے کسانوں کو بچانے کے لئے پردھان منتری فصل بیمہ یوجنا کا نفاذ ، خراب موسم سے فصلوں کو ہونے والے نقصان سے بچانے کے لئے بیمہ فراہم کرانے کے واسطے ری اسٹرکچرڈ ویدر بیسڈ کروپ انشورنس اسکیم ،جس میں کم سے کم ممکنہ مدت کے اندر دعووں کے نمٹان کا فائدہ بھی ہے اور تین لاکھ روپے تک کا قلیل مدتی فصل قرض حاصل کرنے کے لئے ایک سال تک کسانوں کے لئے سود کی امدادی اسکیم شامل ہے۔
پردھان منتری فصل بیمہ یوجنا اور ری اسٹرکچرڈ ویدر بیسڈ کروپ انشورنس اسکیم کے تحت جاری کئے فنڈز کی تفصیل درج ذیل ہے:
|
|
پلان / سال
|
|
خرچ 
|
|
2018-19
|
|
11945.38
|
|
2019-20
|
|
12638.32
|
|
2020-21|
|
9799.8631 دسمبر 2020 تک
۔۔۔۔۔۔۔۔۔۔۔
ش ح۔ا گ۔ن ا۔

U- 1505
(Visitor Counter : 208
زراعت اور کاشتکاروں کی فلاح و بہبود کی وزارت
مرکزی وزیر زراعت نے پلانٹ اتھارٹی بلڈنگ کا سنگ بنیاد رکھا
پلانٹ اتھارٹی کے ذریعہ کسانوں کے حقوق کا تحفظ کیا جا رہا ہے: جناب تومر
نئی عمارت میں آنے والے کسانوں اور صارفین کو آسانی ہوگی
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے آج نئی دہلی کے پوسا میں پلانٹ اتھارٹی کی عمارت کا سنگ بنیاد رکھا۔ اس موقع پر جناب تومر نے کہا کہ پلانٹ اتھارٹی کے ذریعہ کسانوں کے حقوق کا تحفظ کیا جا رہا ہے۔ اس سے، کسان اپنی روایتی اقسام اور ان کے ذریعہ تیار کردہ کسی بھی دوسری قسم کے بیجوں پر حقوق حاصل کر سکتے ہیں۔ یہ بھی یقینی بناتا ہے کہ دانشورانہ املاک کے حقوق کی خلاف ورزی کرکے کسانوں کا استحصال نہ کیا جائے۔ کسان پہلے کی طرح آزادی کے ساتھ کاشتکاری کر سکتے ہیں۔
وزیر اعظم جناب نریندر مودی کی متحرک قیادت میں نیشنل آئی پی آر پالیسی -2016، اختراعات کی حوصلہ افزائی کے لیے بہتر انفراسٹرکچر اور ترمیم کے ذریعے نافذ کی گئی ہے۔ پلانٹ کی مختلف اقسام اور کسانوں کے حقوق کی اتھارٹی  وزارت زراعت اور کسانوں کی بہبود سے وابستہ ہے۔ اس آئی پی آر میں، سرٹیفکیٹ صرف فصلوں کے اگنے اور کسان کے دعوے کی تصدیق کے بعد دیا جاتا ہے۔ نئی آئی پی آر پالیسی کے تحت حکومت کی جانب سے ضروری افرادی قوت اور بنیادی ڈھانچے کی فراہمی کے ذریعے آئی پی آر اتھارٹیوں کو مضبوط کیا جا رہا ہے۔
مرکزی وزیر زراعت جناب تومر نے بتایا کہ اتھارٹی کی عدالتوں کے قیام کے لیے ایک منزل مختص کی جائے گی اور دوسرے معاون نظام کے ساتھ رجسٹری کے کام کے لیے دو منزلیں مختص کی جائیں گی۔ انہوں نے کہا کہ اس سے آنے والے کاشتکاروں اور صارفین کو آسانی ہوگی۔ امید کی جا رہی ہے کہ دفتر کی نئی عمارت پر کام اگلے سال سے شروع ہو جائے گا۔
زراعت اور کسانوں کی فلاح و بہبود کے وزیر مملکت جناب کیلاش چودھری اور محترمہ شوبھا کرندلاجے، سکریٹری جناب سنجے اگروال، سی ای او نیشنل رینفڈ ایریا اتھارٹی، جناب اشوک دلوائی، پی پی وی ایف آر اے کے چیئرمین، ڈاکٹر کے وی پربھو، جوائنٹ سکریٹری  جناب اشونی کمار، اے ایس آر بی چیئرمین ڈاکٹر اے کے مشرا موجود تھے۔ اس موقع پر مہمانوں نے تعمیراتی مقام پر پودے لگائے۔
وزارات ثقافت
سنگیت ناٹک اکیڈمی نے ملک کے روایتی آرٹ کی شکلوں کو فروغ دینے اور پھیلانے کے لیے کئی اہم سرگرمیاں شروع کیں
شمال مشرقی ریاستوں کی ترقی نیز ثقافت اور سیاحت کے وزیر جناب جی کشن ریڈی نے آج لوک سبھا میں ایک سوال کے تحریری جواب میں بتایا کہ سنگیت ناٹک اکیڈمی رتن  1952 سے نوازا جاتا ہے۔ یہ قومی بنیاد پر اعلیٰ ترین معیار کی علامت ہے، اعلیٰ ترین پیشہ ورانہ ترتیب کے مستقل انفرادی کام اور تدریس اور اسکالرشپ کے ذریعے ان فنون کی مشق اور تعریف میں شراکت کو تسلیم کرتا ہے۔ اکیڈمی رتن  ، اکیڈمی کے قواعد و ضوابط کے قاعدہ 12 کے تحت موجودہ آئینی شق کے مطابق دیا جاتا ہے۔ قواعد وضوابط کے مطابق سنگیت ناٹک ا کیڈمی کی جنرل کونسل کے کم از کم تین – چوتھائی ارکان کی اکثریت سے موجودہ اور ووٹنگ کے ذریعے منتخب کیا جاتا ہے۔
موسیقی، رقص اور ڈرامے کے شعبے میں نمایاں قابلیت کے حامل فنکاروں یا ایسے افراد کو فیلوشپ دیا جاتا ہے جنہوں نے اپنی اسکالرشپ، تحقیق یا اکیڈمی کے فیلو کے طور پر اصل شراکت کے ذریعے موسیقی، رقص اور ڈرامے کے لیے نمایاں خدمات انجام دیےہوں۔ ایگزیکٹو بورڈ کی طرف سے انتخابات کے لیے سفارش کی گئی ہو اور فیلوز کی کل تعداد 40 ہے۔
سنگیت ناٹک اکیڈمی اپنی جزوی اکائیوں کے ذریعے امپھال میں جواہر لال نہرو منی پور ڈانس اکیڈمی  اور دہلی میں کتھک کیندر بالترتیب منی پوری اور کتھک رقص کی مختلف اقسام کوسکھاتا ہے۔ کتھک کیندرووکل میوزک اور پکھاوج کی تربیت بھی فراہم کرتا ہے۔
جزوی اکائیوں کے علاوہ اکیڈمی کے پاس اس وقت پانچ مراکز ہیں جو ہندوستان کے روایتی پرفارمنگ آرٹس کے تحفظ اور فروغ کے لیے وقف ہیں۔ کیرالہ کے قدیم سنسکرت تھیٹر کے تحفظ اور فروغ کے لیے کوٹیاٹم کیندر ،ترواننت پورم، کوٹیاٹم ۔آسام کی ستریہ روایات کی تربیت اور فروغ کے لیے ستریہ کیندر، گوہاٹی۔ شمال مشرقی ہندوستان کی روایتی اور لوک پرفارمنگ آرٹ کی روایات کے تحفظ کے لیے شمال مشرقی سینٹر، گوہاٹی ۔ شمال مشرق میں تہوار اور فیلڈ دستاویزات کے لیے شمال مشرقی ڈاکومنٹیشن سینٹر، اگرتلہ اورشمال مشرقی ہندوستان کے چھاؤ رقص کی تربیت اور فروغ کے لیے چھاؤ کیندر،چندن کیاری۔
اکیڈمی کا آرکائیو، جس میں آڈیو-ویڈیو ٹیپس، تصاویر اور فلمیں شامل ہیں، ملک کے سب سے بڑے آرکائیو میں سے ایک ہے اور پرفارمنگ آرٹس میں تحقیق کے لیے بڑے پیمانے پر کافی اہم تصورکیا جاتا ہے۔
قومی، علاقائی اور نچلی سطح پر منعقد کیے جانے والے مختلف تقریبات، سرگرمیوں اور فیسٹول کے ذریعے اکیڈمی ملک کے روایتی فن کو فروغ دیتی ہے اور اسے پھیلاتی ہے۔
وزارت ثقافت کی ایک اسکیم’’ہندوستان کے مالامال ثقافتی ورثے اور متنوع ثقافتی روایات کے تحفظ کی اسکیم‘‘کے تحت ہندوستان کے مالامال ثقافتی ورثے کو مضبوط بنانے، تحفظ فراہم کرنے، محفوظ کرنے اور فروغ دینے کے لیےطلباء، فنکاروں، اداکاروں، پریکٹیشنرزکے ذریعے ورکشاپس، دستاویزات اور ڈیٹا بیس میں مدد کیلئے تربیتی پروگرام جیسی سرگرمیاں انجام دی جاتی ہیں۔
۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 31
وزارت آیوش
بھارت 20 ؍ اگست 2023 کو روایتی طریقۂ علاج پر آسیان ممالک کی کانفرنس کی میزبانی کرے گا
ہندوستان- آسیان کانفرنس تقریباً ایک دہائی کے بعد نئی دلی میں منعقد کی جا رہی ہے، کمبوڈیا ، ویتنام سمیت دس آسیان ممالک اس میں حصہ لیں گے
آیوش روایتی طریقہ علاج میں ‘‘ مشرق رُخی پالیسی’’ کی توسیع کے ضمن میں بے پناہ امکانات رکھتا ہے:مرکزی آیوش وزیر
آیوش کی وزارت نے وزارت خارجہ ، انڈین مشن ٹو آسیان اور آسیان سکریٹریٹ کے ساتھ مل کر آسیان ملکوں کے لئے روایتی طریقۂ علاج پر کانفرنس کے انعقاد کی میزبانی کی تیاریاں تیز کر دی ہیں۔ یہ کانفرنس 20 جولائی 2023 کو ہوگی۔
روایتی علاج پر کانفرنس کا مقصد ہندوستان اور آسیان ملکوں کے درمیان ایک ایسے پلیٹ فارم کو مستحکم کرنا ہے، جہاں یہ ممالک اپنے اپنے بہترین طور طریقوں کو ایک دوسرے کے ساتھ بانٹ سکیں اوور روایتی طریقۂ علاج کے شعبے میں مستقبل کے لائحہ عمل کا خاکہ تیار کر سکیں۔
آج تعارفی پروگرام میں میڈیا والوں سے بات کرتے ہوئے آیوش کےمرکزی وزیر جناب سربا نند سونووال نے کہا کہ ہندوستان اور آسیان کے مابین کثیر جہتی تعلقات یکساں جغرافیائی، تاریخی اور تہذیبی بنیادوں پر کھڑے ہیں، جو دو ہزار سال سے زیادہ قدیم ہیں۔
انہوں نے اپنی بات جاری رکھتے ہوئے کہا کہ ہندوستان کے وزیراعظم جناب نریندر مودی نے نومبر 2014 میں میانمار میں منعقدہ 12ویں آسیان-انڈیا کانفرنس میں ایکٹ ایکسٹ پالیسی کی بنیاد رکھی تھی اور اس طرح اس کلیدی شراکت کو ایک نئی جہت بخشی تھی۔ روایتی طریقہ علاج پر ہندوستان - آسیان کانفرنس تقریباً ایک دہائی بعد ہو رہی ہے اور یہ آسیان کے ساتھ ہندوستان کے تعاون کو گہرا کر نے کی جانب ایک بڑا قدم ہے۔
وزارت کی حصولیابیوں کا ذکر کرتے ہوئے انہوں نے کہا کہ 2014 کے بعد سے ان 9 برسوں میں آیوش کے شعبے نے کئی گنا ترقی کی ہے، جبکہ وزیراعظم جناب نریندر مودی نے اس وقت کے وزارت صحت و خاندانی بہبود کے تحت آیوش محکمے کو آیوش کی آزاد وزارت کا درجہ دیا تھا۔ آج وزارت برطانیہ، امریکہ، جاپان، برازیل، جرمنی کے ساتھ ساتھ قومی تنظیموں مثلاً آئی آئی ٹی، ڈی بی ٹی، ڈی ایس ٹی، سی ایس آئی آر وغیرہ کے ساتھ تال میل اور تعاون قائم کئے ہوئے ہے اور متعدد غیر متعدی بیماریوں کے ساتھ ساتھ متعدی بیماریوں مثلاً کووڈ پر اعلیٰ پیمانے کی تحقیق کا کام کر رہی ہے۔۔ آسیان کانفرنس سے آیوش کی وزارت کی جانب سے چلائے جانے والے مختلف پروجیکٹوں سے اخذ کردہ نتائج کو شیئر کرنے کا ایک پلیٹ فارم ملے گا۔
کانفرنس کے مقاصد کو اجاگر کرتے ہوئے مرکزی وزیر نے کہا کہ کانفرنس سے ایک ایسا پلیٹ فارم بھی ملے گا، جہاں آسیان ملکوں میں روایتی طریقہ ٔ علاج کے فروغ کے لئے ایک انضباطی فریم ورک کے سلسلے میں ہونے والی کاوشوں سے ایک دوسرے کو روشناس کرایا جا سکے گا۔
آیوش کی وزارت نے آیوش مصنوعات اور خدمات کی برآمدات کو فروغ دینے کے لئے بین الاقوامی سطح پر اشتراک میں تیزی سے کام کیا ہے اور روایتی طریقہ علاج میں تعاون، غیر ملکی یونیورسٹیوں اور ان میں آیوش چیمبرز کے قیام اور مختلف سطح پر مشترکہ تحقیق کے بارے میں مفاہمت ناموں پر دستخط بھی کئےہیں۔ اس کے نتیجے میں آیوش کو نہ صرف آسیان ملکوں میں بلکہ دیگر ممالک میں بھی خاطر خواہ مقبولیت حاصل ہو رہی ہے۔
آٹھ آسیان ممالک سے بین الاقوامی مندوبین اور ورچوئل طریقے سے دو مندوبین سمیت مجموعی طور پر 75 شرکاء اس ایک روزہ کانفرنسن کے دوران روایتی طریقہ علاج پر تبادلۂ خیال کر یں گے۔ یہ کانفرنس نئی دلی میں واقع وگیان بھون میں منعقد کی جائے گی۔
وزیراعظم کا دفتر
وزیر اعظم نے بھارتی موسیقی کی مالا مال روایت کے تحفظ اور اس کا جشن منانے کی کوششوں کی ستائش کی
وزیر اعظم جناب نریندر مودی نے بھارتی موسیقی کی مالا مال روایت کے تحفظ اور اس کا جشن منانے کی کوششوں کی ستائش کی ہے۔ جناب مودی نے کہا کہ اس سے ہمارے نوجوانوں اور ہماری ثقافت کے درمیان تعلق مزید گہرا ہوگا۔
کلا رام ناتھ کے ذریعہ کیے گئے ٹوئیٹ کا جواب دیتے ہوئے، وزیر اعظم نے کہا؛
’’غیر معمولی کوشش، یہ بھارتی موسیقی کی مالا مال روایت کے تحفظ اور اس کا جشن منانے کے جذبے اور لگن کی جانب اشارہ ہے۔ مجھے یقین ہے کہ اس سے ہمارے نوجوانوں اور ہماری ثقافت کے درمیان تعلق مزید گہرا ہوگا۔ ‘‘
صحت اور خاندانی بہبود کی وزارت
صدر جمہوریہ محترمہ دروپدی مرمو نے انڈین ریڈ کراس سوسائٹی کے سالانہ اجلاس عام کی صدارت کی
انڈین ریڈ کراس کو ہندوستانی حدود سے باہر امدادی پروگراموں میں شامل ہوکر اگلے درجے تک پہنچانا ہے: ڈاکٹر منسکھ مانڈویہ
صدر جمہوریہ ہند اور انڈین ریڈ کراس سوسائٹی کی صدر محترمہ دروپدی مرمو نے آج یہاں راشٹرپتی بھون کلچرل سنٹر میں انڈین ریڈ کراس سوسائٹی  کی سالانہ جنرل میٹنگ کے رسمی اجلاس کی صدارت کی۔ 9 ریاستوں اور مرکز کے زیر انتظام علاقوں کے گورنروں اور لیفٹیننٹ گورنروں نے جسمانی طور پر اے جی ایم میں شرکت کی جبکہ کچھ دیگر نے ورچول طور پر شمولیت اختیار کی۔ آئی آر سی ایس کے اعزازی چیئرمین ڈاکٹر منسکھ مانڈویہ بھی اس موقع پر موجود تھے۔
یہ اے جی ایم جسمانی طور پر کووڈ-19 کی وبا کے سبب چھ سال بعد منعقد ہوئی۔ اجلاس میں ملک بھر سے 300 سے زائد مندوبین نے شرکت کی۔
حاضرین سے خطاب کرتے ہوئے ڈاکٹر مانڈویہ نے کہا کہ ریڈ کراس ضرورت مندوں اور کمزوروں کی خدمت کے لیے وجود میں آیا ہے۔ انہوں نے مزید کہا کہ ’’انڈین ریڈ کراس کو ہندوستانی حدود سے باہر امدادی پروگراموں میں شامل ہوکر اگلے درجے تک پہنچنا ہے۔‘‘
مرکزی وزیر صحت نے بتایا کہ زیادہ کارکردگی اور شفافیت لانے کے لیے ریاستی آئی آر سی ایس برانچوں کو پی پی ٹی کی شکل میں ایک ماہانہ رپورٹ اپنے معزز گورنروں کو دینے کی ضرورت ہوگی، تاکہ ریڈ کراس کے کام کو پھیلایا جائے اور تنظیم سے منسلک زیادہ سے زیادہ لوگ اس سے فائدہ اٹھا سکیں۔ انہوں نے یہ بھی کہا کہ ریڈ کراس کو شفاف طریقے سے کام کرنا چاہیے تاکہ وہ کارپوریٹ دنیا سے سی ایس آر کے تحت فنڈنگ حاصل کرنے کے لئے پہلا انتخاب بن جائے۔
تقریب کے دوران عزت مآب صدر جمہوریہ نے تلنگانہ کے ڈاکٹر ایل این امباتی نٹراج اور آندھرا پردیش سے ڈاکٹر گوپاراجو سمارم کو ریڈ کراس گولڈ میڈل عطا کیا۔ آئی آر سی ایس، اڑیسہ اسٹیٹ برانچ کو زیادہ سے زیادہ فنڈز اکٹھا کرنے کے لیے اور آئی آر سی ایس جموں و کشمیر کو یو ٹی برانچوں میں سال 2021-22 کے لیے اپنی آبادی کے حوالے سے زیادہ سے زیادہ فنڈ جمع کرنے پر نوازا گیا۔ ریاست گجرات کی شاخ اور دادرو نگر حویلی اور دمن و دیو، یو ٹی شاخ نے سب سے زیادہ رضاکارانہ خون جمع کرنے کے لیے خون عطیہ شیلڈز حاصل کیں۔ گجرات اسٹیٹ برانچ نے سال کے دوران 2 لاکھ 77 ہزار یونٹ خون جمع کرنے پر گولڈ میڈل جیتا۔